হিন্দু ধর্ম বিভিন্ন বিশ্বাস ও বিস্ময়ের একটি জটিল ধর্ম যা বহু দেবদেবী ও সেসব দেবদেবীদের প্রতিনিধি দ্বারা পরিপূর্ণ।
হিন্দুধর্মে দেবতা (পুংলিঙ্গ) ও দেবী (স্ত্রীলিঙ্গ) বলতে উপাস্য বোঝানো হয়। এই শব্দগুলির ব্যুৎপত্তিগত অর্থ হল পবিত্র স্বর্গীয় বা অসাধারণ যেকোনো কিছু। ডগলাস হারপারের মতে দেব শব্দের বূৎ্যপত্তিগত অর্থ হল “উজ্জ্বল যিনি” যেটি এসছে দিব্য বা উজ্জ্বল  শব্দ থেকে। দেবতার অন্য এক সমার্থক শব্দ হল ভগবান। তেমনি দেবীর সমার্থক রূপ বলা যেতে পারে ভগবতী। তাই যে কোন শক্তিধর, অসুরবিনাশিনী, শঙ্কাহরিনী কোনো নারীকে হিন্দু ধর্মে ভগবতী বলা যাবে। মূলত ভগবতী হল দেব শক্তির নারী রূপ।

ভগবতী একটি বিশেষ্য পদ। যা স্ত্রীলিঙ্গ হিসাবে ব্যবহৃত হয়। কিছু ক্ষেত্রে ভগবতী দ্বারা দুর্গা দেবীকেও বোঝানো হয়ে থাকে।

ভগবতী বিশেষণ পদ হিসাবেও ব্যবহৃত হতে পারে৷ তখন এর অর্থ হয় স্ত্রীলিঙ্গ, পূজ্যা, মান্যা। এছাড়াও ভগবতীর বিশেষ একটি অর্থ হল- ঐশ্বর্যাদি ষড়গুণ সম্পন্না।
দুর্গা পৌরাণিক দেবতা। তিনি আদ্যাশক্তি, মহামায়া, শিবানী, ভবানী, দশভুজা, সিংহবাহনা ইত্যাদি নামে অভিহিত হন। দুর্গ বা দুর্গম নামক দৈত্যকে বধ করেন বলে তাঁর নাম হয় দুর্গা। জীবের দুর্গতি নাশ করেন বলেও তাঁকে দুর্গা বলা হয়। ব্রহ্মার বরে পুরুষের অবধ্য মহিষাসুর নামে এক দানব স্বর্গরাজ্য দখল করলে রাজ্যহারা দেবতারা বিষ্ণুর শরণাপন্ন হন। বিষ্ণুর নির্দেশে সকল দেবতার তেজঃপুঞ্জ থেকে যে দেবীর জন্ম হয় তিনিই দুর্গা। দেবতাদের শক্তিতে শক্তিময়ী এবং বিভিন্ন অস্ত্রে সজ্জিতা হয়ে এ দেবী যুদ্ধে মহিষাসুরকে বধ করেন। তাই দেবীর এক নাম হয় মহিষমর্দিনী। কালীবিলাসতন্ত্র, কালিকাপুরাণ, দেবীভাগবত, মহাভাগবত, বৃহন্নন্দিকেশ্বরপুরাণ, দুর্গাভক্তিতরঙ্গিণী, দুর্গোৎসববিবেক, দুর্গোৎসবতত্ত্ব প্রভৃতি গ্রন্থে দেবী দুর্গা সম্পর্কে বিস্তারিত বর্ণনা আছে।

ভগবতী মন্দির
কেরালা প্রদেশ
গোয়া অঞ্চল
ব্যুৎপত্তি